ལྷ་ས་མེ་འཁོར་བབས་ཚུགས་ཀྱི་ལས་དོན་མི་སྣས་ངོ་སྤྲོད་བྱས་པར།ཡུལ་སྐོར་བྱེད་མང་བའི་དུས་ཚིགས་འཆར་བ་དང་སྦྲགས།མིག་སྔར་ལྷ་ས་མེ་འཁོར་བབས་ཚུགས་ནས་ཉིན་ལྟར་འགྲུལ་པ་སྐྱེལ་ཚད་མི་ཐེངས་ཡན་ཟིན་ཡོད།མིག་སྔར་བོད་ནས་ཕྱོགས་ཁག་ཏུ་བསྐྱོད་པའི་མེ་འཁོར་གྱི་སྤ་སེ་འདང་ངེས་ཡོད་པ་དང་ལྷ་ས་ནས་པེ་ཅིང་དང་།ཧྲང་ཧའེ།ཀོང་ཀྲོའུ་བཅས་སུ་བསྐྱོད་ཚེ་ཟླ་ཕྱེད་གོང་ནས་མེ་འཁོར་སྤ་སེ་ཉོ་ཐུབ་པ་མ་ཟད།ཐ་ན་རྐུབ་བཀྱག་དཀྱུས་མའི་སྤ་སེའང་ཉོ་ཐུབ་ཀྱི་ཡོད།དབྱར་དུས་སྐྱེལ་འདྲེན་བྱ་རྒྱུ་དེ་ཟླ་བདུན་པ་ནས་འགོ་འཛུགས་རྒྱུ་ཡིན་པས་དེ་དུས་བོད་ནས་བསྐྱོད་པའི་མེ་འཁོར་སྤ་སེ་རིམ་བཞིན་དཀོན་དུ་འགྲོ་རྒྱུ་ཡིན་སྟབས་ཟླ་བདུན་པའི་ནང་བོད་ནས་ཐོན་རྒྱུ་ཡིན་པའི་འགྲུལ་པས་སྔོན་ཚུད་ནས་ཉོ་དགོས་འདུགཕྱིར་བསྐྱོད་རྩིས་ཡོད་ན་འགྲུལ་པས་ལྕགས་ལམ་འགྲུལ་སྐྱེལ་ཞབས་ཞུའི་ལྟེ་གནས་ཀྱི་ཁ་པར་ཨང་གྲངས་བརྒྱབ་ནས་སྤ་སེའི་གནས་ཚུལ་འདྲི་དགོས།འགྲུལ་པས་སྤ་སེའི་ཆ་འཕྲིན་ཤེས་རྟོགས་ཡོང་ཆེད།ལྷ་ས་མེ་འཁོར་བབས་ཚུགས་ཀྱིས་སྤ་སེ་འཚོང་སའི་ཚོམས་ཆེན་གྱི་ཕྱོགས་བསྡུས་བརྙན་ཤེལ་བརྒྱུད་སྤ་སེའི་གནས་ཚུལ་དུས་ཐོག་ཏུ་ཡོངས་བསྒྲགས་བྱེད་པ་དང་འབྲེལ།རྒྱང་བསྒྲགས་ཁང་དང་སྤ་སེ་ཚོང་ཁང་དབར་འབྲེལ་གཏུག་བྱ་རྒྱུར་སྔར་བས་ཤུགས་སྣོན་བརྒྱབ་ནས་སྤ་སེ་ལྷག་གྲངས་སོགས་ཀྱི་འབྲེལ་ཡོད་ཆ་འཕྲིན་དུས་ཐོག་ཏུ་ཁྱབ་བསྒྲགས་བྱེད་ཀྱི་ཡིན།ལས་དོན་མི་སྣས་རྒྱ་ཆེའི་འགྲུལ་པར་དྲན་སྐུལ་བྱས་དོན།གནས་སྐབས་ཐོལ་པ་བཏང་བའི་འགྲུལ་སྐྱེལ་མེ་འཁོར་གྱི་ཆ་འཕྲིན་སྐོར་མཚོ་བོད་ལྕགས་ལམ་ཀུང་སིའི་གཞུང་ཕྱོགས་སྐད་འཕྲིན་དང་དེ་བཞིན་བབས་ཚུགས་ཀྱི་རྒྱང་བསྒྲགས་ལ་དོ་ཁུར་བྱས་ནས་གནས་ཚུལ་གསར་ཤོས་དུས་ཐོག་ཏུ་ཤེས་རྟོགས་བྱེད་དགོས་ཀྱི་ཡོད།